НАРОДНО ЧИТАЛИЩЕ ”УЧИТЕЛ – 1906”

с. Слънчево, общ. Аксаково, обл. Варна

email:uchitel\_1906@abv.bg

председател:0895674754

 ОТЧЕТ ЗА ДЕЙНОСТТА НА ЧИТАЛИЩЕТО ЗА 2023 ГОДИНА

Народно читалище „Учител-1906“ с.Слънчево е традиционно,самоуправляващо се,българско,културно-просветно сдружение с цел да създава и разпространява духовни ценности,чрез развиване на творческите способности и задоволяване на културните,образувателните, информационните,социалните потребности и интереси на жителите. Читалището е сърцето на селото и на местната общност,то е единственият създател на културен живот.

Годината бе изпълнена с много осъществени изяви и значима културно-масова дейност. Това бе период, в който се опитвахме не само да съхраним наследената читалищна дейност и самодейните състави , но и да я обогатим и осъвременим, водени от стремежа за участие в един ефективен процес на утвърждаване ролята на читалището, като водеща културна институция в духовния живот на нашето село.

Дейността на НЧ“Учител-1906“ през 2023 год. беше подчинена на следните приоритети:

-Осигуряване на по-добра,по-съвременна и по- висикокачествена образувателна,културна и социална среда на населението

-Опазване на културно-историческото наследство и национални традиции

-Съхраняване и обогатяване на материалната база

-Разработване и реализиране на проекти за обогатяване на библиотечния фонт

-подържане на активно партньорство с общинска администрация

**1.БИБЛИОТЕЧНА ДЕЙНОСТ**

Библиотеката при читалището разполага с фонд – 4290 единици и 104 броя читатели за отчетния период, от които 5 деца до 14 години. Посещенията за годината са 255, а всичко заети библиотечни материали – 310, от които 70% любов и съдба,2% детска,1%техническа,27% друга литература.Нови библиотечни документи-11 тома.Новорегистрирани читатели -9.През изминалата година работихме и участвахме с проект по програмата „Българските библиотеки – съвременни центрове за четене и информираност 2023” към Министереството на културата,но не бяхме удобрени,поради факта,че нашата библиотека не е регистрирана. Библиотеката участва активно в културният календар с форми характерни за дейността си:

-живопистна изложба - Николай Иванов /ученик-10 клас/ -изложба –апликации с природни материали –Николай Иванов -диамантени гоблени-Николай Иванов -Ден на библиотекаря/11.05.2023г./ -Ден на светите братя Кирил и Методи,на българската азбука,просвета и култура и на славянската книжовност/24.05.2023г./-отличени активисти на библиотечната дейност /грамота и благодарствено писмо/ -колекция“Парите на България“ -колекция“Фосили“ -литературен клуб“Бялата ляставица“ - арт инсталация –„Есенна палитра“ -експозиция „20-те години на миналия век“ -арт работилница

**2.КУЛТУРНО-МАСОВА ДЕЙНОСТ:**

Изминалата година беше богата на различни инициативи,чествания,културни събития и други. Читалището бе домакин на Шоу програма „PARTI TIME“ и театрални постановки играни при пълна зала.Добра практика се оказаха и организираните екскурзии от читалището със съдействието на кмета до различни дестинации. Посетихме резерват„Сребърна“,“Плиска“,“Преслав“,гр.Балчик и други.Отново със съдействието и автобуса на кмета превозвахме нашите групи по участия във фолклорни събори ,като предоставяхме възможност на жителите да пътуват с нас безплатно.

**Празници и чествания на бележити дати организирани от читалището:**

* 21.01.23г.-Международен ден на родилната помощ“Бабинден“-драматизация на обичай-„На гостин нанай-възрастната баба“
* 14.02.23г.-Ден на лозаря и винаря-„Трифон Зарезан“-обичай „Зарязване на лозите“
* 19.02.23г.-“150 години безсмъртие“-поднасяне на венец и индивидуални цветя пред паметника
* 01.03.23г.-Баба Марта –мартенички за здраве на посетителите на библиотеката
* 03.03.23г.-Национален празник на България-поднасяне на венец на паметника на загиналите във войните
* 08.03.23г.-Международен ден на жените-„С почит към жените“-хартиени цветя от арт работилницата за присъствалите дами
* 03.04.23г.-Великденска украса –арт работилницата
* 16.04.23г.-Великденско настроение-конкурс „ Вкусен домашен козунак и пъстро яйчице“
* 01.05.23г.-Един по различен празник-посещение на природния феномен“Побити камъни“
* 11.05.23г.-Ден на библиотекаря-кафе,чай и кратък разкъз за първата българска книга“Абагар“от автора Филип Станиславов
* 23.05.23г.-Коктейл на кмета по повод“Ден на светите братя Кирил и Методий“
* 01.06.23г.-Международен ден на дететоДен – с бонбони,балони и аниматор от „Парти Джак“
* 02.06.23г.-Ден на Ботев и на загиналите за свободата на България-поднасяне на венец и минута за почит пред паметника
* 07.10.23г.-“Слънчево настроение“-празничен следобед посветен на Международния ден на възрастните хора
* 09.12.23г.-Празничен концерт „Светлините на Коледа“
* Втори Коледен базар –„Коледна свещ“
* 22.12.23г.-Детско Коледно парти и посрещане на Дядо Коледа
* 29.12.23г.-Новогодишен празник за жителите-„Карнавална нощ“-DJ Мутавчиев

 **3.ХУДОЖЕСТВЕНО –ТВОРЧЕСКА ДЕЙНОСТ**

Друг съществен момент в дейността на нашето читалище е художествената самодейност.Участията на нашите групи за народно пеене ЖПГ“Синчец“ и женско трио „Слънчевски напеви“ са изпъстрени с изяви в местни празници,национални и общински фолклорни фестивали и събори,онлайн конкурс и благотворителен концерт, от където се завърнаха с грамоти,плакети и медали за участие.

 **ИЗЯВИ И УЧАСТИЯ**

* 21.01.23г.-Международния ден на родилната помощ – „Бабинден“ с песни и драматизация на обичай –салон читалище
* 14.02.23г.-Ден на лозаря и винаря „Трифон Зарезан“- с песни и хора на лозовия масив в селото
* 16.04.23г.-Великденско настроение-поздрав от ЖПГ “Синчец“и трио „Слънчеви напеви“
* 29.04.23г.-XV Празник на фолклорното изкуство „Като жива вода“ Суворово-I място ЖПГ „Синчец“
* 29.05.23г.-Участие в празника на с.Слънчево-площад
* 24.06.23г.-ФС“Песни и танци от слънчева Добруджа“с.Дебрене-ЖПГ“Синчец“-II място,трио „Слънчевски напеви“-I място
* 01.07.23г.-ФФ“Фолклорна палитра“гр.Девня-ЖПГ“Синчец“-сребърен медал,трио “Слънчевски напеви“-бронзов медал
* 17.07.23г.-ФФ“Света Марина“ с.Ботево-грамти за участие и плакет
* 05.08.23г.-XXIV Ваяшки събор „Гермето“с. Голица- трио „Слънчевски напеви“-II място
* 26.08.23г.-XX Национален събор за автентичен фолклор “Тополи пее и се смее“ с.Тополи-ЖПГ“Синчец“-I място
* 27.08.23г.-Добруджански фолклорен събор „Богородица“ гр.Генерал Тошево-Гинка Неделчева –II място
* 30.09.23г.-XXV Национален фестивал„Листопад на спомените“гр.Варна-трио „Слънчевски напеви“-„Бронзов лист“
* Участие в празничния следобед посветен на възрастните жители на селото-салон читалище
* 18.10.23г.-Участие в онлайн конкурс „Българи да си останем“ Украйна-диплом
* 21.10.23г.- Участие в благотворителен концерт-с.Езерово
* 09.12.23г.-Участие в празничния концерт „Светлините на Коледа“-салон читалище

Гордеем се с нашите самодейци и не пропускаме шанса да популяризираме на всякъде техните успехи,а те от своя страна разнасят славата на читалището и селото с магична сила.

**4.МАТЕРИАЛНО-ТЕХНИЧЕСКА БАЗА**

Материалната база в много добро състояние. Подобрихме техническата база с нов компютър и нова озвучителна система,закупени със средства от Вторият Коледен базар организиран от читалището. През изминалата година читалището се радва и на дарители. Г-н Иван Тевекелиев закупи Великденска украса на стойност /100 лева/ за читалищната градинка и г-жа Елена Григорова дари /200 лева/ за почерпка на децата при откриване на площадки „Детски кът“ и „Дъга“.

Цялата дейност на читалището за отчетния период не би могла да се осъществи без ръководната,административната и творческата работа на Настоятелство,Проверителна комисия, служители и доброволци. Всеки е добре дошъл в читалището.За радост отдавна мина времето,в което в читалището се влизаше по задължение.

Заповядайте в читалището по-всяко време с идеи и желание да ги осъществим.